กสิกรชี้ปี60 หุ้นกู้เอกชนคึก 6 แสนล้านบาท
กสิกรไทยคาดปีหน้าภาคธุรกิจเอกชนออกหุ้นกู้รวม 6 แสนล้านบาท โดยธนาคารตั้งเป้าจะช่วยมีส่วนการตลาดสูงกว่าปีนี้
29 ต.ค. 2565

กสิกรไทยคาดปีหน้าภาคธุรกิจเอกชนออกหุ้นกู้รวม 6 แสนล้านบาท โดยธนาคารตั้งเป้าจะช่วยมีส่วนการตลาดสูงกว่าปีนี้
นายธิติ ตันติกุลานันท์ ผู้บริหารสายงานธุรกิจตลาดทุน ธนาคารกสิกรไทย  กล่าว่า  ปีนี้ภาคธุรกิจภาคเอกชนมีการออกหุ้นกู้มากที่สุดเป็นประวัติการณ์ ซึ่งทั้งระบบมีมูลค่ารวม 7.5 แสนล้านบาท  โดยเฉพาะในไตรมาส 4  เนื่องจากภาคธุรกิจเอกชนคาดว่าธนาคารกลางสหรัฐ(เฟด)จะปรับขึ้นดอกเบี้ยในช่วงเดือนธ.ค.นี้ ทำให้เอกชนกลัวว่าต้นทุนการระดมทุนจะเพิ่มสูงขึ้นไปอีก จึงมีการเร่งออกหุ้นกู้กันมากขึ้น โดยหุ้นกู้รวมทั้งระบบ 7.5 แสนล้านบาทนั้นธนาคารมีส่วนแบ่งการตลาด(มาร์เก็ตแชร์)ในการออกอยู่ที่ 1.3 แสนล้านบาท หรือ 17% ของตลาดรวม
"ส่วนปีหน้าคาดว่าจะมีภาคเอกชนออกหุ้นกู้รวมกันที่ประมาณ 6  แสนล้านบาท โดยกลุ่มผู้ประกอบการที่จะออกส่วนใหญ่จะอยู่ในกลุ่มธุรกิจที่เกี่ยวข้องกับสินค้าและบริการเพื่อการบริโภค ซึ่งเป็นผู้ประกอบการที่ลงทุนในไทยและในต่างประเทศ เพราะแนวโน้มธุรกิจจะมีการขยายเพิ่มมากขึ้นแบบห่วงโซ่ธุรกิจ( supply chain) เพื่อต่อยอดธุรกิจได้ดีขึ้น โดยในปีหน้าธนาคารตั้งเป้าจะมีมาร์เก็ตแชร์ในการออกหุ้นกู้ให้มากกว่าปีนี้"นายธิติกล่าว